Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 54/11/8803	Košice II, 22.3.2012
EEČ : 2-64-72-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: taxikár
Skutková veta:
	V trestnej veci vedenej pre prečin zanedbania povinnej výživy podľa § 207 ods. 1 , ods. 3 písm. b/ , c/ Trestného zákona , ktorého sa mal dopustiť  XXXXX na tom skutkovom základe , že v Košiciach a inde si neplní vyživovaciu povinnosť k svojmu synovi XXXXX , nar. XXXXX aj kedˇ bol rozsudkom Okresného súdu v Prerove ,CR, sp.zn. 16 Nc 248/1998 zaviazaný prispievať na jeho výživu sumou 1.000,-Kč (39,90 EUR) mesačne.Túto si však úmyselne neplní a tak dlhuje za obdobie od 01.08.2009 do 01.10.2010 k rukám matky XXXXX sumu vo výške 15.000,-Kč (599,-EUR) a od 01.11.2010 doteraz do rúk XXXXX sumu vo výške 11.000,-Kč (439,-EUR) , hoci bol Okresným súdom XXXXX II sp.zn. 4 T 63/2009 zo dňa 24.07.2009 , právoplatným dňa 21.11.2009 za taký čin odsúdený,        
Právna veta:
lebo zanikla trestnosť činu
Odôvodnenie:
	Uznesením vyšetrovateľa ORPZ, OKP XXXXX, sp.zn. XXXXX zo dňa 20.01.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c/ Trestného zákona pre skutok , ako je uvedený vo výroku tohto uznesenia.
	Po ukončení vyšetrovania predložil vyšetrovateľ ORPZ-OKP XXXXX spis s návrhom na podanie obžaloby.Následne dňa 10.01.2012 obvinený XXXXX osobne doručil na okresnú prokuratúru medzinárodný platobný príkaz EUROGIRO zo dňa 22.12.2011 o úhrade dlžného výživného vo výške 1.500,-EUR matke dieťaťa XXXXX.
	V uvedenej veci ide o prečin zanedbania povinnej výživy podľa § 207 ods. 1 , ods. 3 písm. b/ , c/ Trestného zákona , kedže ide o závažnejší spôsob konania (b), teda neplatenie výživného po dlhšiu dobu ako 18 mesiacov.
	Z výpovede poškodenej XXXXX a poškodeného XXXXX nevyplývajú také skutočnosti , ktoré by poukazovali že konaním obvineného boli spôsobené trvalo nepriaznivé následky.
	 Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky a páchateľ svoju  povinnej dodatočne splnil skôr než sa súd odobral na záverečnú poradu.
	Vzhľadom na  vyššie uvedené som rozhodla tak , ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka